3. การประกอบธุรกิจของแต่ละสายผลิตภัณฑ์

บริษัทฯประกอบธุรกิจออกแบบ ผลิตและติดตั้งอุปกรณ์จับยึดเพื่อประกอบรถยนต์ (Car Assembly
Jig), ออกแบบและผลิตแม่พิมพ์ (Stamping Die) และผลิตชิ้นส่วนประกอบรถยนต์ (OEM Auto
parts) มีโรงงานตั้งอยู่ที่จังหวัดพระนครศรีอยุธยา บนพื้นที่ทั้งหมดประมาณ 40,000 ตารางเมตร
แบ่งเป็นพื้นที่ส่วนงานผลิตอุปกรณ์จับยึดประมาณ 2,700 ตารางเมตร ส่วนงานผลิตแม่พิมพ์ประมาณ
2,700 ตารางเมตร และส่วนงานผลิตชิ้นส่วนรถยนต์ประมาณ 5,400 ตารางเมตร และมีบริษัทย่อย
NESC, TSRSB และบริษัทร่วม NESSB
เป็นตัวแทนจำหน่ายรถยนต์ยี่ห้อฟอร์ดและฮอนด้าทั้งในและต่างประเทศและบริษัท อาปิโก อมตะ
จำกัด ตั้งอยู่ที่นิคมอุตสาหกรรมอมตะนคร
จังหวัดชลบุรีซึ่งเป็นบริษัทย่อยที่ผลิตและจำหน่ายโครงรถกะบะรุ่น ดี-แมกซ์ให้กับบริษัท อีซูซุ
(ประเทศไทย) จำกัด นอกจากนี้ยังมีบริษัทร่วมคือ ASICO และ ASANIT อยู่ในพื้นที่เดียวกับบริษัทฯ
แต่แยกโฉนดชัดเจน (บริษัทฯ เป็นเจ้าของ 15 ไร่ และ ASICO เป็นเจ้าของ 10 ไร่) โดย
ASICO มีพื้นที่ประมาณ 2,250 ตารางเมตรและ ASANIT มีพื้นที่ประมาณ 750 ตารางเมตร
แต่เป็นอาคารแยกต่างหากจากบริษัทฯ

3.1 ออกแบบผลิตและติดตั้งอุปกรณ์จับยึด (Jig)

บริษัทที่ประกอบรถยนต์ใช้อุปกรณ์จับยึดในการจับยึดชิ้นส่วนรถยนต์ เช่น ฝากระโปรงรถ
ส่วนโครงใต้รถ ประตู เพื่อเชื่อมชิ้นส่วนดังกล่าวเข้าด้วยกันเป็นโครงรถ
อุปกรณ์จับยึดในอดีตออกแบบโดยประเทศในทวีปอเมริกา ยุโรป หรือ ญี่ปุ่น
เนื่องจากเป็นการออกแบบที่ค่อนข้างยากและผู้ออกแบบอุปกรณ์จับยึดต้องมีความรู้เกี่ยวกับตำแหน่งในการเชื่อม
วิธีการเชื่อม และรูปทรงของปืนที่ใช้ในการเชื่อมเป็นอย่างดี และเมื่อออกแบบเสร็จ
แบบที่ออกก็จะส่งไปเพื่อทำการผลิต อย่างไรก็ดีใน 10 ปีที่ผ่านมา
เนื่องจากพัฒนาการทางเทคโนโลยี
อุปกรณ์จับยึดบางส่วนได้ถูกผลิตในประเทศไทยด้วยการออกแบบทั้งจากต่างประเทศและในประเทศ
บริษัทฯเป็นบริษัทแรกในประเทศไทยที่ออกแบบอุปกรณ์จับยึดครบชุดโดยมีรายละเอียดซึ่งถูกกำหนดโดยผู้ประกอบรถยนต์รายใหญ่ของโลก
บริษัทฯมีความเชี่ยวชาญเป็นพิเศษในการผลิตอุปกรณ์จับยึดชิ้นส่วนรถยนต์ประเภท low volume
ซึ่งสามารถประกอบรถยนต์ได้น้อยกว่า 20,000 คันต่อปี ดังนั้นลักษณะของ low volume jig
เป็นอุปกรณ์จับยึดที่ใช้สำหรับประกอบรถยนต์จำนวนน้อยคัน
โดยมีลักษณะการใช้งานที่ใช้คนเป็นส่วนใหญ่ในการประกอบชิ้นส่วนรถยนต์ ในขณะที่ high volume
jig จะใช้สำหรับประกอบรถยนต์จำนวนมากคัน
โดยมีลักษณะการใช้งานแบบระบบอัตโนมัติหรือใช้หุ่นยนต์มาช่วยในการประกอบให้เร็วขึ้น

ขั้นตอนแรกและเป็นขั้นตอนที่สำคัญที่สุดในการผลิตอุปกรณ์จับยึด คือ การออกแบบ
วิศวกรผู้ออกแบบจะทำการศึกษาข้อมูลของชิ้นส่วนรถยนต์ที่ต้องการจะประกอบเพื่อทำการออกแบบอุปกรณ์จับยึด
อุปกรณ์ที่ใช้ในการเชื่อม
รวมถึงการออกแบบในการจัดวางอุปกรณ์จับยึดและอุปกรณ์การเชื่อมในโรงงานประกอบรถยนต์ซึ่งถูกกำหนดรายละเอียดโดยลูกค้า
โดยใช้โปรแกรมคอมพิวเตอร์ CAD (Computer Aided Design) ที่ทันสมัยในการออกแบบ
และผลิตด้วยเครื่องกัดเหล็กที่ควบคุมโดยคอมพิวเตอร์ CNC (Computer Numerical Control)
หลังจากผลิตอุปกรณ์จับยึด
นอกจากนี้บริษัทฯยังมีบริการการติดตั้งอุปกรณ์จับยึดที่ผลิตเสร็จแล้วที่โรงงานของลูกค้าและมีการช่วยลูกค้าในการประกอบชิ้นส่วนรถยนต์ต่อเนื่องด้วย
การผลิตอุปกรณ์จับยึดนี้เป็นการผลิตตามคำสั่งของลูกค้า (make to order) กล่าวคือ
เมื่อมีการเปลี่ยนแปลงแบบรถหรือมีรูปแบบรถใหม่ บริษัทฯ
ก็จะต้องทำการออกแบบอุปกรณ์จับยึดใหม่เสมอ
บริษัทฯจึงจำเป็นต้องมีผู้ออกแบบที่มีความเชี่ยวชาญซึ่งทางบริษัทฯได้มีการจ้างผู้เชี่ยวชาญจากต่างประเทศเพื่อมาพัฒนาวิศวกรผู้ออกแบบของบริษัทฯอย่างสม่ำเสมอ

บริษัทฯยังได้มีทำการวิจัยและพัฒนาเพื่อลดต้นทุนการผลิตอุปกรณ์จับยึด
ในขณะที่รักษาคุณภาพของอุปกรณ์จับยึดให้อยู่ในระดับที่สามารถเป็นที่ยอมรับเชื่อถือจากผู้ผลิตรถยนต์รายใหญ่ทั่วโลก
โดยเน้นว่าอุปกรณ์จับยึดที่ผลิตจากบริษัทฯจะมีความสะดวกและรวดเร็วมากขึ้นในการใช้งานในการประกอบรถยนต์

แผนภาพข้างล่างนี้แสดงถึงวิธีการผลิตอุปกรณ์จับยึด

3.1.1 กลยุทธการตลาดและการแข่งขัน

ปัจจุบันบริษัทฯเป็นผู้ออกแบบและผลิต Jig แบบ low volume
รายใหญ่ที่สุดในประเทศไทยและในภูมิภาคเอเซียตะวันออกเฉียงใต้
กลยุทธ์การทำตลาดเชิงรุกที่ใช้อยู่ในปัจจุบันประกอบด้วย Quality, Cost and Delivery
(QCD) กล่าวคือ บริษัทฯมีการพัฒนาคุณภาพของสินค้า (Quality) และบริการให้ได้ตามมาตราฐาน
QS9000/ISO9002 อีกทั้งพัฒนาทางด้านต้นทุน (Cost)
ให้ต่ำลงโดยใช้เทคโนโลยีที่ทันสมัยให้เป็นประโยชน์
นอกจากนี้บริษัทฯได้สร้างความพึงพอใจให้กับลูกค้าโดยการส่งมอบ (Delivery) สินค้าให้ตรงเวลา

บริษัทฯ มีการสรรหาโครงการผลิตรถยนต์รุ่นใหม่ ๆ ของบริษัทผลิตรถยนต์รายใหญ่ทั่วโลก
โดยเฉพาะโครงการผลิตรถยนต์แบบ low volume
อีกทั้งยังมีการทำการตลาดกับลูกค้าปัจจุบันของบริษัทฯเพื่อได้งานเพิ่มเติมและเนื่องจากความต้องการของ
low volume jig ในประเทศไทยยังมีน้อยอยู่ ดังนั้นถ้าบริษัทฯ
เน้นการขายอุปกรณ์จับยึดภายในประเทศเพียงอย่างเดียว บริษัทอาจจะไม่สามารถเพิ่มยอดขายได้
บริษัทฯ จึงมุ่งเน้นการขายอุปกรณ์จับยึดในต่างประเทศด้วย เช่น อเมริกาใต้ และเอเซีย เป็นหลัก

บริษัทที่ถือว่าเป็นคู่แข่งทางด้านอุปกรณ์จับยึดที่สำคัญในประเทศไทยมีอยู่ประมาณ 1-2 รายเท่านั้น
อาทิเช่น บริษัท ออโต้ ซีเอส จำกัด ซึ่งเป็นผู้ผลิตอุปกรณ์จับยึดรายใหญ่ให้บริษัท โตโยต้า
ประเทศไทย จำกัด

2.  กลุ่มลูกค้าของอุปกรณ์จับยึด (Jig)

ลูกค้าของอุปกรณ์จับยึด คือ ผู้ผลิตรถยนต์หรือบริษัทที่เป็นเจ้าของยี่ห้อรถยนต์ต่าง ๆ เช่น ฟอร์ดหรือ
เดมเลอร์ ไครเลอร์
และบริษัทผู้ผลิตรถยนต์เหล่านี้ส่วนใหญ่จะสั่งซื้ออุปกรณ์จับยึดในระยะเวลาเริ่มต้นของการออกแบบรถยนต์

ในปี 2546 บริษัทฯมีลูกค้าต่างประเทศและลูกค้าในประเทศคิดเป็นร้อยละ 75% และร้อยละ 25%
ของลูกค้าอุปกรณ์จับยึดทั้งหมด ตามลำดับ โดยมีลูกค้าต่างประเทศที่สำคัญคือ เมอร์ซิเดสเบนซ์,
วอลโว่, แลนด์โรเวอร์ และ ฟอร์ด คิดเป็นร้อยละ 22%, 18%, 11% และ 10%
ของลูกค้าอุปกรณ์จับยึดทั้งหมดตามลำดับ และมีลูกค้าในประเทศที่สำคัญคือ ไทย สวีดีส และ ฮอนด้า
คิดเป็นร้อยละ 11% และ4% ของลูกค้าอุปกรณ์จับยึดทั้งหมดตามลำดับ

 บริษัทฯผลิตและออกแบบอุปกรณ์จับยึดให้กับลูกค้าดังต่อไปนี้

+-----------+----------+-----------------------+----------------------+
| รายชื่อ     | ประเทศ   | รุ่นที่ผลิต                | รุ่นที่ออกแบบ            |
+===========+==========+=======================+======================+
| FORD      | มาเลเซีย  | Laser,Tel             | Transit              |
|           |          | star,Econovan,Trader, |                      |
|           |          |                       |                      |
|           |          | Transit , Escape      |                      |
+-----------+----------+-----------------------+----------------------+
|           | ไทย      | Laser,Telstar,Courier | -                    |
|           |          | Pickup,Ranger         |                      |
+-----------+----------+-----------------------+----------------------+
|           | ไต้หวัน    | -                     | Festiva, Robot       |
|           |          |                       | station-5 models     |
+-----------+----------+-----------------------+----------------------+
|           | อินเดีย    | Escort                | -                    |
+-----------+----------+-----------------------+----------------------+
|           | อินโดนีเซีย | Laser                 | -                    |
+-----------+----------+-----------------------+----------------------+
|           | ฟิลิปปินส์   | Laser,Ranger          | C206                 |
+-----------+----------+-----------------------+----------------------+
|           | จีน       | Ikon                  | C-195                |
+-----------+----------+-----------------------+----------------------+
|           | เ        | Explorer              | -                    |
|           | วเนซูเอร่า |                       |                      |
+-----------+----------+-----------------------+----------------------+
|           | เวียดนาม  | Transit, Laser,Ranger | Transit, C206        |
+-----------+----------+-----------------------+----------------------+
|           | นิวซีแลนด์  | Falcon                | -                    |
+-----------+----------+-----------------------+----------------------+
| RENAULT   | ไทย      | R19                   | -                    |
+-----------+----------+-----------------------+----------------------+
|           | มาเลเซีย  | R19,Trafic            | Trafic               |
+-----------+----------+-----------------------+----------------------+
|           | โคลัมเบีย  | R19,Megane, Clio      | Megane               |
+-----------+----------+-----------------------+----------------------+
|           | จีน       | Trafic                | Trafic               |
+-----------+----------+-----------------------+----------------------+
|           | โมรอคโค  | Kangoo                | Kangoo               |
+-----------+----------+-----------------------+----------------------+
| CHRYSLER  | มาเลเซีย  | Cherokee Jeep         | Cherokee Jeep        |
+-----------+----------+-----------------------+----------------------+
|           | อินโดนีเซีย | Cherokee Jeep         | Cherokee Jeep        |
+-----------+----------+-----------------------+----------------------+
|           | ไทย      | Cherokee Jeep         | Cherokee Jeep, Grand |
|           |          |                       | Cherokee             |
+-----------+----------+-----------------------+----------------------+
|           | บราซิล    | Dakota                | Pickup               |
+-----------+----------+-----------------------+----------------------+
| BMW       | ไทย      | 5 Series, E46 / New 3 | -                    |
|           |          | Series                |                      |
+-----------+----------+-----------------------+----------------------+
|           | มาเลเซีย  | 3,5 and 7 Series      | -                    |
+-----------+----------+-----------------------+----------------------+
|           | อียิปส์     | 5 Series              | -                    |
+-----------+----------+-----------------------+----------------------+
| VOLVO     | มาเลเซีย  | FM, FH, Truck         | Corona, Hilux-97     |
| TRUCK     |          |                       | model                |
|           | อิหร่าน    |                       |                      |
+-----------+----------+-----------------------+----------------------+
| Thai      | ไทย      | 940,85                | -                    |
| Swedish   |          | 0,740,P23,P24,P26,V76 |                      |
| Assembly  |          |                       |                      |
+-----------+----------+-----------------------+----------------------+
| ISUZU     | ไทย      | 1 Ton Pick up         | Chassis Drill Gate   |
+-----------+----------+-----------------------+----------------------+
| GENERAL   | อียิปส์     | Vectra                | -                    |
| MOTORS    |          |                       |                      |
+-----------+----------+-----------------------+----------------------+
|           | อินโดนีเซีย | Astra                 | -                    |
+-----------+----------+-----------------------+----------------------+
| PROTON    | มาเลเซีย  | WIRA                  | WIRA                 |
+-----------+----------+-----------------------+----------------------+
| TOYOTA    | ไทย      | Corona,Asean Car-508, | Corona, Hilux-97     |
|           |          | Hilux, Camry          | model                |
+-----------+----------+-----------------------+----------------------+
| LAND      | มาเลเซีย  | Discovery 2           | -                    |
| ROVER     |          |                       |                      |
+-----------+----------+-----------------------+----------------------+
| NISSAN    | มาเลเซีย  | Sunny                 | -                    |
+-----------+----------+-----------------------+----------------------+
|           | ไทย      | Cefiro, Asean Car-NV  | Truck                |
|           |          | Wagon                 |                      |
+-----------+----------+-----------------------+----------------------+
| HONDA     | ไทย      | Civic, Accord. Asean  | Accord, Civic        |
|           |          | Car-City, CRV         |                      |
+-----------+----------+-----------------------+----------------------+
| SUZUKI    | ไทย      | Vitara                | Vitara               |
+-----------+----------+-----------------------+----------------------+
| MERCEDES  | ไทย      | C-Class, S-Class,     | C-Class, Floor       |
| BENZ      |          | E-Class               | Assembly             |
+-----------+----------+-----------------------+----------------------+
|           | มาเลเซีย, | C-Class, S-Class,     | -                    |
|           | เวียดนาม  | E-Class, Truck        |                      |
+-----------+----------+-----------------------+----------------------+
|           | ซาอ      | Small Truck,Truck     | Truck                |
|           | ุดิอาระเบีย |                       |                      |
+-----------+----------+-----------------------+----------------------+
|           | ฟิลิปปินส์   | Van, MB 100           | -                    |
+-----------+----------+-----------------------+----------------------+
| MAZDA     | มาเลเซีย  | 323,626               | -                    |
+-----------+----------+-----------------------+----------------------+
|           | ไทย      | 323,626,1 Ton & 3/4   | 1Ton Pickup, B2500   |
|           |          | Ton Pickup            | and 1/2 Ton Pickup   |
+-----------+----------+-----------------------+----------------------+
|           | ฟิลิปปินส์   | -                     | Van,MB100            |
+-----------+----------+-----------------------+----------------------+
|           | ญี่ปุ่น      | 323,626               | -                    |
+-----------+----------+-----------------------+----------------------+
|           | แซมเบีย   | 323                   | -                    |
+-----------+----------+-----------------------+----------------------+
| ROVER     | อังกฤษ    | -                     | Tempest              |
+-----------+----------+-----------------------+----------------------+

3.2 ออกแบบและผลิตแม่พิมพ์ (Stamping Die)

บริษัทฯ เป็นผู้ออกแบบและผลิตแม่พิมพ์
ขั้นตอนแรกของการผลิตเริ่มจากวิศวกรผู้ออกแบบทำการออกแบบแม่พิมพ์โดยใช้ระบบ CAD/CAM
ที่ทันสมัย จากนั้นจะทำการตัดโฟมเพื่อทำการหล่อขึ้นรูป(Casting)ชิ้นงาน
จากนั้นจึงนำชิ้นงานหล่อขึ้นรูป ส่งตรงไปยังเครื่อง CNC Machining Center
เพื่อทำการกัดเหล็กแม่พิมพ์
บริษัทฯมีการตรวจสอบคุณภาพและทดสอบแม่พิมพ์อย่างละเอียดทุกครั้งก่อนที่จะนำไปผลิตชิ้นส่วนและก่อนที่จะส่งมอบให้กับลูกค้า
บริษัทฯยังมีการบริการติดตั้งแม่พิมพ์ที่โรงงานของลูกค้าทั้งในและต่างประเทศ
ทั้งนี้การบริการติดตั้งแม่พิมพ์ยังมีปริมาณที่ไม่มากเนื่องจากลูกค้าส่วนใหญ่จะสั่งให้บริษัทฯผลิตแม่พิมพ์เพื่อใช้ในการผลิตชิ้นส่วนรถยนต์ของลูกค้า
ซึ่งบริษัทจะนำส่งแม่พิมพ์นั้นให้กับส่วนโรงงานของบริษัทที่ผลิตชิ้นส่วนรถยนต์ต่อไป

แผนภาพแสดงถึงวิธีการผลิตแม่พิมพ์

3.2.1 กลยุทธการตลาดและการแข่งขัน

บริษัทฯ ไม่มุ่งเน้นการตลาดของแม่พิมพ์
เนื่องจากแม่พิมพ์ส่วนมากที่บริษัทฯผลิตถูกนำมาใช้ในการผลิตชิ้นส่วนรถยนต์ของลูกค้าที่บริษัทฯเอง
โดยบริษัทฯเน้นการผลิตแม่พิมพ์ขนาดกลาง บริษัทอื่นที่ผลิตแม่พิมพ์ ได้แก่ บริษัท ไทยรุ่งยูเนี่ยนคาร์
จำกัด (มหาชน), บริษัท ไทยซัมมิท เอ็นจิเนียริ่ง จำกัด, บริษัทสามมิตร มอเตอร์ จำกัด, บริษัท
โอกิฮาร่า จำกัด, และ บริษัท ไทย อินเตอร์เนชั่นเนล ดาย เมกกิ้ง จำกัด (TID)
อย่างไรก็ตามเมื่อทางบริษัทมีกำลังการผลิตก็สามารถผลิตแม่พิมพ์ให้กับลูกค้าภายนอกได้เป็นอย่างดี

3.2.2 กลุ่มลูกค้าของแม่พิมพ์ (Stamping Die)

กลุ่มลูกค้าของแม่พิมพ์ส่วนใหญ่จะเป็นกลุ่มเดียวกันกับกลุ่มลูกค้าผู้ผลิตของชิ้นส่วนรถยนต์
เนื่องจากบริษัทฯผลิตแม่พิมพ์ส่วนใหญ่เพื่อใช้ในการผลิตชิ้นส่วนรถยนต์ให้กับลูกค้านั้น ๆ
ซึ่งบริษัทฯผลิตแม่พิมพ์เพื่อใช้ในการผลิตชิ้นส่วนรถยนต์เองในอัตราประมาณร้อยละ 70
และผลิตเพื่อขายในอัตราประมาณร้อยละ 30 ลูกค้าที่ให้บริษัทฯผลิตมีทั้งลูกค้าที่ซื้อแม่พิมพ์อย่างเดียว
ลูกค้าที่สั่งซื้อชิ้นส่วนรถยนต์และซื้อแม่พิมพ์ และลูกค้าสั่งซื้อชิ้นส่วนรถยนต์แต่ไม่ซื้อแม่พิมพ์
ซึ่งบริษัทฯจะคิดมูลค่าของแม่พิมพ์รวมกับราคาของชิ้นส่วนรถยนต์อย่างไรก็ตามลูกค้าบางรายจะใช้วิธีการจ่ายในส่วนของแม่พิมพ์ต่างหากในกรณีที่ลูกค้าซื้อแม่พิมพ์เพียงอย่างเดียว

ในปี 2546 บริษัทฯมีลูกค้าในประเทศและต่างประเทศคิดเป็นร้อยละ 55 และ 45
ของยอดขายแม่พิมพ์ทั้งหมดตามลำดับ โดยมี ลูกค้าต่างประเทศ คือเดมเลอร์ไครสเลอร์
(ประเทศเยอรมัน) ร้อยละ 44 และลูกค้าในประเทศ คือโตโยต้า และ ออโต้ อัลไลแอนซ์ จำกัด
(ฟอร์ดและมาสด้า) คิดเป็นสัดส่วนร้อยละ 34 และ 14 ของยอดขายตามลำดับ

3.  ผลิตชิ้นส่วนรถยนต์ (OEM Auto Parts)

บริษัทฯผลิตชิ้นส่วนตัวถังรถยนต์คุณภาพสูง เช่น พื้นรถ คานขวาง โครงเสารถยนต์ ชิ้นส่วนปั๊มขึ้นรูป
ตัวหนีบ และอื่น ๆ รวมถึงการประกอบชิ้นส่วนย่อย, ชิ้นส่วนปั๊มขึ้นรูป เพื่อส่งให้กับตลาดผู้ผลิตรถยนต์
(Original Equipment Manufacturer หรือ OEM) โดยชิ้นส่วนรถยนต์สำคัญที่บริษัทฯผลิต
ได้แก่ ถังน้ำมัน (Fuel Tank) และอุปกรณ์วัดระดับน้ำมัน (Tank Sender)
โดยผลิตอย่างละประมาณ 100,000 ชิ้นต่อปีให้กับบริษัท ออโต้ อัลไลแอนซ์
จำกัดซึ่งเป็นผู้ผลิตรถยนต์ฟอร์ดและมาสด้า โดยออร์เดอร์ดังกล่าวจะขึ้นอยู่กับว่าทางบริษัท ออโต้
อัลไลแอนซ์ จำกัด จะจัดสรรให้บริษัทฯ ผลิตจำนวนเท่าใด และ ตัวยึดรั้งประตู (Door Check
Link) โดยผลิตประมาณ 700,000 ชิ้นต่อปีให้กับอีซูซุ
ส่วนใหญ่แล้วบริษัทฯจะนำแม่พิมพ์ที่บริษัทฯผลิตไปผลิตชิ้นส่วนรถยนต์ตามคำสั่งซื้อของลูกค้า
โดยการผลิตชิ้นส่วนต้องนำแม่พิมพ์ชิ้นส่วนบนประกบกับชิ้นส่วนล่างวางในเครื่องปั๊ม (Press)
ซึ่งมีหลายขนาดขึ้นอยู่กับแรงที่ใช้ ซึ่งสามารถปั๊มแผ่นเหล็กออกมาเป็นชิ้นส่วนรถยนต์หลายขนาดรุปร่าง

รายได้ที่สำคัญจากชิ้นส่วนรถยนต์คือถังน้ำมัน
บริษัทฯเป็นผู้ผลิตเพียงรายเดียวที่สามารถผลิตถังน้ำมันได้เองเกือบร้อยเปอร์เซ็นต์
ด้วยความร่วมมือทางเทคนิคจากบริษัท คูราตะ คอร์ปอเรชั่น (ปัจจุบันเปลี่ยนชื่อเป็นคีเล็กส์
Keylex) ประเทศญี่ปุ่นเป็นระยะเวลา 5 ปีนับตั้งแต่วันที่เริ่มผลิต
ทั้งนี้คู่สัญญาสามารถต่ออายุสัญญาได้โดยการตกลงกันล่วงหน้า 6 เดือนก่อนวันหมดอายุสัญญา
และจากซีเมนต์ วีดีโอ ประเทศเยอรมันและวีดีโอ อินสตรูเม้นท์
ประเทศมาเลเซียทางด้านอุปกรณ์วัดระดับน้ำมัน
ทำให้ถังน้ำมันของบริษัทฯมีคุณภาพระดับโลกใช้ประกอบในรถปิ๊กอัพของฟอร์ด มาสด้า
ซึ่งได้ส่งออกไปทั่วโลก

บริษัทฯยังได้รับความช่วยเหลือทางด้านเทคนิคจาก บริษัท EDSCHA AG
ประเทศเยอรมันนีในการผลิตชิ้นส่วนยึดรั้งประตู (Door Check Link)

1.  กลยุทธการตลาดและการแข่งขัน

ทางด้านชิ้นส่วนรถยนต์
บริษัทฯจะวิเคราะห์ว่ามีรถยนต์ของบริษัทผลิตรถยนต์รุ่นใดที่จะเริ่มผลิตหรือเปิดตัวภายใน 3-5 ปี
ข้างหน้า เพื่อบริษัทฯจะได้เข้าไปเสนองานล่วงหน้ากับบริษัทนั้น ๆ และบริษัทฯ
ทำการตลาดกับลูกค้าปัจจุบันเพื่อได้งานต่อเนื่อง อีกทั้งยังสรรหาบริษัท OEM Supplier
รายใหญ่ของโลกที่มีสัญญาการผลิตทั่วโลก (Global Supply Contract) อย่างเช่น EDSCHA
เป็นต้น เพื่อบริษัทฯ จะได้เป็นคู่สัญญาในประเทศ (local contractor) ของบริษัทนั้น ๆ ด้วย

ในประเทศไทย บริษัทที่เป็นผู้ผลิตชิ้นส่วนเพื่อป้อนโรงงานประกอบรถยนต์ (OEM Auto parts)
มีเป็นจำนวนมาก
บริษัทฯเป็นหนึ่งในบริษัทที่ป้อนชิ้นส่วนรถยนต์ให้โรงงานประกอบรถยนต์ที่มีความโดดเด่นมากที่สุด
โดยบริษัทผลิตชิ้นส่วนรถยนต์ไทยรายอื่น ได้แก่ บริษัท ไทยรุ่งยูเนี่ยนคาร์ จำกัด (มหาชน), บริษัท
ไทยมารุจุน จำกัด, และบริษัท ทาคาโอะ (ประเทศไทย) จำกัด เป็นต้น

2.  กลุ่มลูกค้าของชิ้นส่วนรถยนต์

อุตสาหกรรมชิ้นส่วนรถยนต์แบ่งเป็น 2 ประเภท คือ ชิ้นส่วนที่ส่งโรงงานประกอบรถยนต์ (OEM)
และชิ้นส่วนเพื่อไปใช้ทดแทนชิ้นส่วนเดิม (REM) โดยที่ชิ้นส่วนที่ส่งโรงงานประกอบรถยนต์ (OEM)
จะถูกส่งไปใช้ในการประกอบรถยนต์โดยตรงและในส่วนของ REM
จะถูกนำไปใช้เป็นชิ้นส่วนเพื่อไปใช้ทดแทนชิ้นส่วนเดิม
บริษัทฯเป็นผู้ผลิตชิ้นส่วนรถยนต์เพื่อป้อนโรงงานประกอบรถยนต์ (OEM)
โดยลูกค้าเกือบทั้งหมดของบริษัทเป็นบริษัทประกอบรถยนต์ในประเทศเพื่อส่งออกและขายในประเทศ
รายชื่อลูกค้าที่สำคัญในปี 2545 และ ปี 2546 ประกอบด้วย

[TABLE]

4.  ธุรกิจของบริษัท อาปิโก อมตะ จำกัด

บริษัท อาปิโก อมตะ จำกัด ผลิตโครงรถกระบะรุ่น ดี-แมกซ์ ให้กับ บริษัท อีซูซุ (ประเทศไทย)
จำกัด โดยโรงงานตั้งอยู่ที่นิคมอุตสาหกรรมอมตะนคร จังหวัดชลบุรี โดยมีกำลังการผลิต 294,000
ชิ้นต่อปี โดยแบ่งการทำงานเป็น 2 กะ กะละ 8 ชั่วโมง ปัจจุบันบริษัท อาปิโก อมตะ จำกัด
ใช้กำลังการผลิตประมาณร้อยละ 65 ของกำลังการผลิต(เมื่อ ธันวาคม 2546) ทั้งนี้บริษัทฯ
ได้จ้างบริษัท ไทยรุ่งยูเนียนคาร์ จำกัด (มหาชน)(TRU) บริษัท ไทยซัมมิท พีเคเค บางนา จำกัด
(TSPKK) และ บริษัท ยูนิตี้ อินดัสเตรียล จำกัด (ยูนิตี้) ผลิตบางชิ้นส่วน (Subcontracting)
เพื่อประกอบกับชิ้นส่วนที่บริษัทฯผลิตและขายต่อให้อีซูซุ ประมาณร้อยละ 35 ของกำลังการผลิต

บริษัท อาปิโก อมตะ จำกัด ผลิตโครงรถกระบะแบบครบวงจร โดยเริ่มจากการออกแบบแม่พิมพ์
พัฒนารูปแบบ, ทดสอบ และผลิต จนเป็นโครงรถกระบะที่สมบูรณ์แบบ ตลอดจนแก้ไขปัญหาต่าง ๆ
ที่เกิดขึ้นหลังจากส่งมอบ โครงรถที่บริษัทส่งมอบให้กับอีซูซุ
เป็นชิ้นส่วนประกอบย่อยซึ่งอีซูซุจะนำไปเชื่อมต่อกันเพื่อประกอบต่อเป็นโครงรถ
โดยโครงรถหนึ่งชุดประกอบด้วยชิ้นส่วนต่าง ๆ ประมาณ 67 ชิ้น

ขั้นตอนการผลิตแบ่งออกเป็น 3 ขั้นตอนใหญ่ ๆ คือ การตัด การปั๊มขึ้นรูป และการประกอบ
โดยเริ่มจากการนำเหล็กม้วนมาตัดเป็นแผ่นและเรียงซ้อนกัน
จากนั้นนำเหล็กแผ่นมาปั๊มขึ้นรูปเป็นชิ้นส่วนประกอบย่อย (components)
และนำชิ้นส่วนย่อยมาเชื่อมประกอบกับชิ้นส่วนอื่น ๆ เป็นชิ้นส่วนกึ่งสำเร็จรูป (subassembly)
ตรวจคุณภาพ และบรรจุเป็นชุด ส่วนประกอบโครงรถยนต์ครบชุด (set of frame components)
เพื่อนำไปส่งโรงงานของอีซูซุ เพื่อประกอบเป็นโครงรถยนต์ (final frame)
ที่ได้รับการเชื่อมประกอบเป็นหนึ่งชิ้น และนำไปประกอบรถ ดี-แมกซ์ ต่อไป

1.  กลยุทธการตลาดและการแข่งขัน

  บริษัทอาปิโก อมตะ จำกัด เป็นผู้ผลิตโครงรถรุ่น ดี-แมกซ์ รายเดียวของอีซูซุ
  และผูกขาดในการเป็นผู้ผลิตในชิ้นส่วนนี้

2.  กลุ่มลูกค้า

ลูกค้ารายเดียวของบริษัท คือ บริษัท อีซูซุ (ประเทศไทย) จำกัด

3.5 ตัวแทนจำหน่ายรถยนต์ (Dealer)

ก) ตัวแทนจำหน่ายรถยนต์ฟอร์ด

บริษัท นิว เอร่า เซลส์ จำกัด (“NESC”) (บริษัทย่อย)
ดำเนินธุรกิจเป็นตัวแทนจำหน่ายรถยนต์ฟอร์ดซึ่งเป็นรถยนต์ที่ปัจจุบันมียอดขายอันดับหนึ่งในประเทศสหรัฐอเมริกา
NESC มีสาขา 2 แห่งในประเทศไทยตั้งอยู่ที่บริเวณถนนลาดพร้าว และบริเวณถนนรามอินทรา
มีโชว์รูมและศูนย์บริการที่มีเครื่องมืออุปกรณ์ที่ทันสมัยโดยนำระบบเซอร์วิส 2000 ของฟอร์ด ผ่าน
Interactive Bay ที่ช่วยประหยัดเวลา ให้ความแม่นยำสูงและเที่ยงตรงสูง
โดยทันทีที่ลูกค้านำรถเข้าศูนย์บริการ ผู้เชี่ยวชาญของศูนย์ฯ จะทำการตรวจสภาพเบื้องต้น
ประมาณงานลักษณะการซ่อม, ประเมินราคาและระยะเวลาการซ่อม
จากนั้นก็จะทำการนัดหมายกำหนดการแล้วเสร็จซึ่งช่วยให้ลูกค้าวางแผนซ่อมบำรุงได้ง่ายและสะดวก
อีกทั้งยังมีรถบริการเคลื่อนที่ Mobile Service พร้อมออกไปให้บริการเบื้องต้น อาทิเช่น
การพ่วงแบตเตอรี่, เปลี่ยนยาง, การซ่อมแซมเล็กน้อย และการเปลี่ยนอะไหล่ ให้แก่ลูกค้าเป็นต้น
ศูนย์บริการสามารถรองรับลูกค้าได้ถึง 50 คันต่อวัน
และมีคลังอะไหล่สำรองเป็นของตนเองทั้งยังสามารถเชื่อมโยงโดยตรงกับคลังอะไหล่ส่วนกลางของฟอร์ดเซลส์
จึงสามารถสั่งซื้อและจัดหาชิ้นส่วนอะไหล่ได้อย่างรวดเร็วสำหรับการบริการ
ปัจจุบันสามารถจำหน่ายรถยนต์ฟอร์ดได้มากที่สุดจากตัวแทนในประเทศไทยทั้งหมด
โดยจำหน่ายได้ประมาณ 130 คันต่อเดือน ทั้งนี้ NESC ได้รับรางวัล “President Circle”
ซึ่งเป็นรางวัลที่มอบให้กับตัวแทนจำหน่ายที่มียอดขายอันดับหนึ่งและจะมีเพียงประเทศละ 1
บริษัทเท่านั้น นอกจากนี้ NESC ยังเป็นตัวแทนแห่งแรกที่ได้รับ “Blue Oval Certified”
ซึ่งเป็นมาตรฐานในการขายและบริการที่กำหนดโดยฟอร์ด
ซึ่งถ้าได้รับจะทำให้บริษัทได้คอมมิชชั่นจากฟอร์ดมากขึ้นประมาณร้อยละ 1.5 ของยอดขายรถทั้งหมด

บริษัทฯยังมีตัวแทนการจำหน่ายรถยนต์ฟอร์ดในประเทศมาเลเซีย ผ่านบริษัท นิว เอร่า เซลส์ จำกัด
(“NESSB”)
ซึ่งเป็นแห่งแรกในประเทศมาเลเซียที่มีโชว์รูมรถยนต์ฟอร์ดอยู่ในพื้นที่เดียวกันกับศูนย์บริการ โดย
NESSB มุ่งเน้นไปยังความพอใจของลูกค้าเป็นสำคัญและด้วยเทคโนโลยีที่ทันสมัย บริษัทฯคาดว่า
NESSB สามารถประสบความสำเร็จได้อย่างรวดเร็ว

ข) ตัวแทนจำหน่ายรถยนต์ฮอนด้า

บริษัท เทเนกา เซเทีย รีซอสเซส จำกัด (“TSRSB”) (บริษัทร่วม)
เริ่มดำเนินธุรกิจในเดือนสิงหาคม ปี 2545 เป็นตัวแทนจำหน่ายรถยนต์ฮอนด้าในประเทศมาเลเซีย
ตั้งอยู่ในเมืองหลวงของประเทศมาเลเซีย และโชว์รูมอีกหนึ่งแห่งที่เมือง Petaling Jaya
ในประเทศมาเลเซียเช่นเดียวกัน โดย TSRSB เป็น 1 ใน 5
อันดับแรกของตัวแทนจำหน่ายรถยนต์ฮอนด้า

3.5.1 กลยุทธการตลาดและการแข่งขัน

บริษัทฯเป็นผู้แทนจำหน่ายรถยนต์อันดับหนึ่งของฟอร์ดในประเทศไทยมีศูนย์บริการที่สะอาดเรียบร้อยและทันสมัย
เนื่องจากธุรกิจของบริษัทฯเป็นการให้บริการ ดังนั้น บริษัท ฯ
จึงเน้นความพึงพอใจของลูกค้าเป็นหลัก โดยมีการทำวิจัยการตลาดซึ่งใช้แบบสอบถาม
อีกทั้งเก็บข้อมูลสำคัญของลูกค้าเพื่อใช้ในการพัฒนาคุณภาพ บริษัทฯยังคำนึงถึงพนักงานเป็นอย่างมาก
โดยจัดให้มีการอบรมอย่างสม่ำเสมอ อีกทั้งให้ผลตอบแทนที่ดีกับพนักงานขาย

บริษัทฯมีข้อตกลงพื้นที่จำหน่ายกับฟอร์ด
ดังนั้นตัวแทนจำหน่ายรถยนต์ฟอร์ดรายอื่นไม่สามารถเป็นคู่แข่งในเขตเดียวกันได้
คู่แข่งของบริษัทฯส่วนใหญ่เป็นรถยนต์เพื่อการพาณิชย์ (pickup) จากค่ายอื่นเช่นอีซูซุ โตโยต้า
และมิตซูบิชิ และคู่แข่งรถยนต์ส่วนบุคคลทุกยี่ห้อ

3.5.2 กลุ่มลูกค้าตัวแทนจำหน่ายรถยนต์

กลุ่มลูกค้าเป้าหมายที่ซื้อรถยนต์คือ ลูกค้าทั่วไปที่ติดต่อกับบริษัทฯ
โดยตรงและผ่านพนักงานขายของบริษัทฯ และกลุ่มลูกค้าเป้าหมายของศูนย์บริการ คือ
ลูกค้าทั่วไปที่ซื้อรถยนต์จากบริษัท ฯ และลูกค้าทั่วไปที่ซื้อจากตัวแทนอื่น

6.  การจัดหาผลิตภัณฑ์และบริการ

ธุรกิจอุปกรณ์จับยึด แม่พิมพ์ และชิ้นส่วนรถยนต์

วัตถุดิบที่สำคัญในการผลิตอุปกรณ์จับยึด แม่พิมพ์ และชิ้นส่วนรถยนต์ ได้แก่ เหล็ก เหล็กหล่อ
และแผ่นเหล็ก โดยลูกค้า (บริษัทประกอบรถยนต์)
จะเป็นคนกำหนดลักษณะเฉพาะและคุณภาพของเหล็กที่ต้องการ
ซึ่งบริษัทฯจะต้องสั่งซื้อเหล็กตามลักษณะที่ลูกค้ากำหนดและจากผู้จำหน่าย ที่ลูกค้ากำหนดเช่นกัน
บริษัทฯสั่งซื้อเหล็กจากตัวแทนจำหน่ายในประเทศไทย ได้แก่ บริษัท เอ็มซีเมทัลเซอร์วิส เอเชีย
(ประเทศไทย) จำกัด, บริษัท สยามสตีล เซอร์วิส เซ็นเตอร์ จำกัด, บริษัท ไทย สตีล เซอร์วิส
เซ็นเตอร์ จำกัด, บริษัท โตโยต้า ทูโช (ประเทศไทย) จำกัด และบริษัท เพิ่ม สหาย สตีล จำกัด
ซึ่งรวมกันคิดเป็นร้อยละ 66.3 ของมูลค่าเหล็กที่สั่งซื้อทั้งหมด เมื่อราคาเหล็กในตลาดโลกเพิ่มขึ้น
บริษัทฯ สามารถคิดราคาส่วนเพิ่มจากลูกค้าได้ เนื่องจากบริษัทฯใช้วิธี Cost Plus
ในการกำหนดราคาสินค้า

นอกจากเหล็กที่เป็นวัตถุดิบสำคัญในการผลิตแล้ว วิศวกรผู้ออกแบบก็มีส่วนสำคัญเช่นเดียวกัน
เนื่องจากในขั้นตอนแรกของการผลิตอุปกรณ์จับยึดและแม่พิมพ์ต้องอาศัยการออกแบบจากวิศวกร
โดยวิศวกรผู้ออกแบบต้องมีความเข้าใจในกระบวนการผลิตอุปกรณ์จับยึดและแม่พิมพ์ทั้งหมด
อีกทั้งยังต้องมีความเข้าใจด้านเทคโนโลยีเครื่องมือกล และต้องมีความรู้ในโปรแกรมออกแบบ
(drawing) ในระบบของประเทศญี่ปุ่นและระบบของมาตราฐานทั่วโลก
บริษัทฯมีที่ปรึกษาชาวญี่ปุ่นและออสเตรเลียที่มีความเข้าใจในกระบวนการการออกแบบและการผลิตทั้งหมดเป็นผู้แนะนำวิศวกรผู้ออกแบบ
โดยผู้ออกแบบจะเรียนรู้การทำงานจากงานที่เกิดขึ้นจริง (on the job training)
เป็นระยะเวลาประมาณ 2-3 ปี ก่อนที่ทำงานเองได้

บริษัทฯใช้คอมพิวเตอร์ CAD/CAM (Computer Aided Design/Computer Aided
Manufacturing) ในการออกแบบอุปกรณ์จับยึดและแม่พิมพ์ โดยมีผู้ออกแบบอุปกรณ์จับยึดจำนวน 23
คนและมีผู้ออกแบบแม่พิมพ์จำนวน 5 คน จากนั้นใช้เครื่องกัดเหล็ก(CNC Machining Center) 5
เครื่อง เพื่อผลิตอุปกรณ์จับยึดและแม่พิมพ์ โดยมีผู้ผลิตอุปกรณ์จับยึดจำนวน 103
คนและผลิตแม่พิมพ์จำนวน 63 คน และวิศวกรอีก 20 คนสำหรับผลิตอุปกรณ์จับยึดและ 18 คน
สำหรับผลิตแม่พิมพ์

บริษัทฯใช้เครื่องจักรที่สำคัญหลายเครื่องในการผลิตชิ้นส่วนรถยนต์อาทิเช่น

1.  บริษัทฯมีเครื่องปั๊ม (Press) ขนาด 600 ตัน 1 เครื่อง 500 ตัน 2 เครื่อง และ 315 ตัน
    2 เครื่อง กำลังการผลิตรวม 43,200 stroke ต่อวัน ปัจจุบันผลิตที่ 25,000 stroke
    ต่อวันหรือคิดเป็นประมาณร้อยละ 58 ของกำลังการผลิตรวม

2.  บริษัทฯมีเครื่องปั๊ม (Press) รุ่น Komatsu ขนาด 400 ตัน 5 เครื่อง กำลังการผลิตรวม
    43,200 stroke ต่อวัน ปัจจุบันผลิตที่ 30,000 stroke ต่อวันหรือคิดเป็นประมาณร้อยละ
    69 ของกำลังการผลิตรวม

3.  บริษัทฯมีหุ่นยนต์เชื่อม (Welding) รุ่น Kawasaki 2 เครื่อง กำลังการผลิตรวม 600
    ชิ้นต่อวัน ปัจจุบันผลิตที่ 300 ชิ้นต่อวันหรือคิดเป็นประมาณร้อยละ 50 ของกำลังการผลิตรวม

ในส่วนของ บริษัท อาปิโก อมตะ จำกัดวัตถุดิบที่สำคัญในการผลิตโครงรถยนต์ได้แก่ แผ่นเหล็กม้วน
โดยลูกค้าคืออีซูซุจะเป็นคนกำหนดลักษณะเฉพาะและคุณภาพของเหล็กที่ต้องการ ซึ่งบริษัทฯ
จะต้องสั่งซื้อเหล็กตามลักษณะที่อีซูซุกำหนดและจากผู้จำหน่าย ที่ลูกค้ากำหนดเช่นกัน
บริษัทสั่งซื้อเหล็กม้วนทั้งหมดจากบริษัท เอ็มแซท จำกัด เมื่อราคาเหล็กในตลาดโลกเพิ่มขึ้น บริษัท
อาปิโก อมตะ จำกัด สามารถคิดราคาส่วนเพิ่มจากจากลูกค้าได้ เนื่องจากบริษัทใช้วิธี Cost Plus
ในการกำหนดราคาสินค้า

นอกจากเหล็กที่เป็นวัตถุดิบสำคัญในการผลิตแล้ว
วิศวกรผู้ออกแบบและควบคุมการผลิตก็มีส่วนสำคัญเช่นเดียวกัน
เนื่องจากในขั้นตอนของการออกแบบและผลิตในโครงรถต้องอาศัยความเชี่ยวชาญของวิศวกร
โดยวิศวกรผู้ออกแบบต้องมีความเข้าใจในกระบวนการผลิตทั้งหมด
อีกทั้งยังต้องมีความเข้าใจด้านเทคโนโลยีเครื่องกล และต้องมีความรู้ในโปรแกรมออกแบบ

บริษัท อาปิโก อมตะ จำกัดใช้เครื่องจักรที่สำคัญหลายเครื่องในการผลิตชิ้นส่วนโครงรถยนต์
อาทิเช่น

1. เครื่องปั๊มขึ้นรูป (Forming Press) 3 เครื่องขนาด 2,000 ตัน 1,000 ตัน และ 800 ตัน

2. บริษัทฯ มีเครื่องปั๊มแผ่นแบน (Blanking Press) 1 เครี่อง ขนาด 800 ตัน

บริษัทฯและบริษัทย่อยสามารถผลิตอุปกรณ์จับยึดได้ปีละประมาณ 22 ชุด
ตามข้อมูลที่ได้ยื่นไว้กับคณะกรรมการส่งเสริมการลงทุน โดยอุปกรณ์จับยึดแต่ละชุด
ประกอบด้วยอุปกรณ์จับยึดชิ้นใหญ่และชิ้นเล็กหลายชิ้นรวมกันตั้งแต่ 10 ชิ้นจนถึง 100 ชิ้น เช่น
ในการผลิต jig ล่าสุดของบริษัทสำหรับรถยนต์เมอซีเดส เบนซ์ อีคลาส 3 ชุด
แต่ละชุดประกอบด้วยอุปกรณ์จับยึดชิ้นใหญ่ประมาณ 11 ชิ้น และ อุปกรณ์จับยึดชิ้นเล็กประมาณ 50 ชิ้น

ในส่วนของแม่พิมพ์ซึ่งเป็นการยากที่จะวัดปริมาณการผลิตเนื่องจากแม่พิมพ์มีหลายขนาด
อย่างไรก็ดีบริษัทฯ สามารถผลิตแม่พิมพ์ได้ประมาณ 400 ชุดต่อปี หรือ 1,122 ตัน
ตามข้อมูลที่ได้ยื่นไว้กับคณะกรรมการส่งเสริมการลงทุน

บริษัทฯมีกำลังการผลิตชิ้นส่วนโลหะสำหรับยานยนต์ ปีละประมาณ 13,608,000 ชิ้น,
ชิ้นส่วนเชื่อมยึดรั้งประตูปีละประมาณ 700,000 ชิ้น, ถังน้ำมันเชื้อเพลิงรถยนต์ ปีละประมาณ
216,000 ใบ และลูกลอยวัดระดับน้ำมัน ปีละประมาณ 89,600 ชุด
ตามข้อมูลที่ได้ยื่นไว้กับคณะกรรมการส่งเสริมการลงทุน

ธุรกิจตัวแทนจำหน่ายรถยนต์

บริษัทย่อยจำหน่ายรถยนต์ยี่ห้อฟอร์ดและบริษัทร่วมจำหน่ายรถยนต์ยี่ห้อฟอร์ดและฮอนด้า
ซึ่งปกติแล้วบริษัทมีรถยนต์โชว์ที่ศูนย์จำหน่ายและพร้อมจำหน่ายได้ทันที
บริษัทมีนโยบายรักษาระดับสินค้าคงคลังประมาณ 100
คันในแต่ละโชว์รูมซึ่งเพียงพอสำหรับการขายในหนึ่งเดือนโดยประมาณ
ถ้ารถยนต์ของบริษัทมีไม่เพียงพอ บริษัทฯ ก็จะแลกโควต้าการขายจากผู้แทนจำหน่ายรายอื่น
หรือสั่งจากผู้ผลิตรถฟอร์ดโดยตรง ซึ่งทางฟอร์ดจะให้เครดิตโดยไม่คิดดอกเบี้ยเป็นระยะเวลา 30
วัน

6.  ภาวะอุตสาหกรรมและแนวโน้ม

อุตสาหกรรมรถยนต์ของไทยเป็นอุตสาหกรรมขนาดใหญ่ที่มีความสำคัญยิ่งต่อเศรษฐกิจไทยทั้งในด้านการจ้างแรงงาน,
สร้างการส่งออก และเป็นอุตสาหกรรมที่ดึงดูดการลงทุนโดยตรงจากต่างประเทศ
ซึ่งก่อให้เกิดการเชื่อมโยงที่สำคัญกับอุตสาหกรรมผลิตชิ้นส่วนยานยนต์ในประเทศจำนวนมาก

ภายหลังจากวิกฤตเศรษฐกิจในปี 2540-2541
อุตสาหกรรมรถยนต์เป็นอุตสาหกรรมเดียวที่มีการฟื้นตัว อย่างต่อเนื่องจนถึงปัจจุบัน
เนื่องจากมีการผลิตรถยนต์ทั้งเพื่อขายในประเทศและเพื่อส่งออกสูงขึ้น
อีกทั้งรัฐบาลไทยได้สนับสนุนให้ประเทศไทยเป็น “Detroit of Asia”
ภายใต้เป้าหมายของการเป็นศูนย์กลางการผลิตรถยนต์ในเอเซียตะวันออกเฉียงใต้

[]

การผลิตรถยนต์โดยรวมของไทยเพิ่มขึ้นอย่างต่อเนื่องตั้งแต่ปี 2541 โดยเฉพาะรถยนต์นั่ง
ปัจจัยสำคัญที่ทำให้การผลิตรถยนต์ขยายตัว ได้แก่
การจับจ่ายใช้สอยของภาคเอกชนที่เพิ่มขึ้นและแนวโน้มอัตราดอกเบี้ยที่ยังอยู่ในเกณฑ์ต่ำ
และการที่บริษัทผู้ผลิตเองมีการส่งเสริมการขายในประเทศเพิ่มขึ้นเช่นการให้ผ่อนชำระด้วยอัตราดอกเบี้ยร้อยละ
0 การยืดอายุการรับประกันรถยนต์ และการปรับเปลี่ยนรูปแบบรถยนต์ให้ทันสมัย
ปัจจัยดังกล่าวทำให้_ปริมาณการจำหน่ายรถยนต์ในประเทศไทยเพิ่มขึ้นตั้งแต่ปี 2542 ถึงปี 2546
เนื่องจากการแข่งขันเปิดตัวรถยนต์รุ่นใหม่เพื่อแย่งชิงส่วนแบ่งตลาด
และการจัดงานแสดงรถยนต์ของค่ายรถต่างๆ มีส่วนกระตุ้นแรงซื้อภายในประเทศได้เป็นอย่างมาก
รถยนต์ที่ขายดีที่สุดในประเทศไทยในปี 2546 ได้แก่ โตโยต้าซึ่งยอดขายประมาณ 188,748
คันตามด้วยอีซูซุประมาณ 131,422 คันและนิสสันนั้นขายได้ประมาณ 43,557 คันตามลำดับ

ส่วนการส่งออกรถยนต์ของไทยมีมูลค่าเพิ่มขึ้นมาโดยตลอด
ปัจจัยสำคัญคือรัฐบาลไทยได้สนับสนุนบริษัทผลิตรถยนต์รายใหญ่ เช่น จีเอ็ม, ฟอร์ด, มาสด้า
,มิตซูบิซิ และโตโยต้า
ในการเลือกประเทศไทยเป็นฐานการผลิตรถยนต์เพื่อการส่งออกที่สำคัญของเอเซีย โดยในปี 2546
ผู้ผลิตรถยนต์รายสำคัญบางรายได้มีการตัดสินใจลงทุนเพื่อขยายกำลังการผลิตและเพิ่มปริมาณการส่งออกดังตัวอย่างเช่น
ฟอร์ด ซึ่งมีการตัดสินใจลงทุน 21,000 ล้านบาท
สำหรับโครงการรถยนต์รุ่นใหม่และการขยายโรงงานของบริษัท ออโต้ อะไลแอนซ์ จำกัด
ที่จังหวัดระยองและในส่วนของโตโยต้าก็เช่นกันก็ได้มีการตัดสินใจใช้ประเทศไทยเป็นฐานการผลิตรถปิคอัพ
ในชื่อโปรแกรม IMV(Innovative International Multipurpose Vehicle ),
เครื่องยนต์รวมถึงชิ้นส่วนหลัก ภายใต้วงเงินลงทุนกว่า 31,000 ล้านบาท

ตารางการส่งออกรถยนต์และชิ้นส่วนยานยนต์ (2539-2546)

[TABLE]

แนวโน้มและสภาพการแข่งขันในอนาคต ขึ้นกับสภาวะอุตสาหกรรมรถยนต์และเศรษฐกิจโดยรวม
ปัจจุบันบริษัทผู้ผลิตรถยนต์มีการปรับเปลี่ยนรูปลักษณ์ของรถยนต์ทั้งประเภทรถยนต์นั่งและรถยนต์เพื่อการพาณิชย์
เพื่อสนองต่อความต้องการของผู้บริโภค
ปัจจุบันภาวะการแข่งขันในอุตสาหกรรมรถยนต์ทวีความรุนแรงมากขึ้น เพื่อแย่งชิงส่วนแบ่งตลาด
ทั้งในประเทศและต่างประเทศ

เนื่องจากในช่วงที่เศรษฐกิจของประเทศไทยยังเติบโต ผู้ผลิตรถยนต์ต่าง ๆ
ได้สร้างกำลังการผลิตไว้เกินปริมาณความต้องการที่แท้จริง
ซึ่งมีรายงานว่าประเทศไทยมีกำลังการผลิตประมาณ 1 ล้านคันต่อปี
ซึ่งในปัจจุบันยังไม่ผลิตเต็มกำลังการผลิตที่แท้จริง
ดังนั้นการผลิตรถยนต์สามารถเพิ่มปริมาณได้อีกโดยที่ไม่ต้องลงทุนสร้างโรงงานเพิ่มมากนัก
เพื่อรับรองการขยายตัวของตลาดซึ่งบริษัทมองว่ายังเติบโตได้อีกมาก
โดยบริษัททำการเปรียบเทียบประเทศไทยกับประเทศสหรัฐอเมริกาซึ่งอัตราจำนวนประชากรต่อรถยนต์หนึ่งคันเท่ากับ
2.1 ในขณะที่ประเทศไทยมีอัตราจำนวนประชากรต่อรถยนต์หนึ่งคันเท่ากับ 14.0
ซึ่งแสดงให้เห็นว่ายังมีโอกาสและความต้องการของตลาดรถยนต์อีกมาก

ทางบริษัทฯ คาดว่าแนวโน้มอุตสาหกรรมการผลิตรถยนต์ในอีก 3
ปีข้างหน้าน่าจะเติบโตขึ้นอย่างต่อเนื่อง
เป็นผลมาจากเศรษฐกิจภายในประเทศที่กำลังฟื้นตัวประกอบกับรัฐบาลมีแผนการที่จะสนับสนุนให้ประเทศไทยเป็นศูนย์กลางในการผลิตรถยนต์ในภูมิภาคเอเซีย
(“Detroit of Asia”)
ซึ่งจะทำให้ผู้ผลิตรถยนต์รายใหญ่มาตั้งฐานการผลิตในประเทศไทยเพื่อการส่งออก
นอกจากนี้บริษัทฯยังเชื่อว่าบริษัทผู้ผลิตรถยนต์ส่วนใหญ่จะเพิ่มการใช้ชิ้นส่วนภายในประเทศมากขึ้น

นโยบายภาครัฐในปัจจุบันที่อาจส่งผลกระทบต่ออุตสาหกรรมรถยนต์ของไทย

เนื่องจากอุตสาหกรรมรถยนต์มีความสำคัญสูงทั้งในการนำเงินเข้าประเทศและในการพัฒนาประเทศให้เป็นศูนย์กลางการผลิตรถยนต์ของทวีปเอเซีย
ภาครัฐจึงได้มีการสนับสนุนภาคอุตสาหกรรมการผลิตชิ้นส่วนยานยนต์
ประกอบด้วยโครงการถ่ายทอดเทคโนโลยียานยนต์จากประเทศญี่ปุ่น ผ่านสถาบันยานยนต์
ซึ่งได้รับการสนับสนุนจากรัฐบาลญี่ปุ่นผ่าน 4 องค์การใหญ่คือ Japan External Trade
Organization (JETRO), Japan International Cooperation Agency (JICA),
Japan Overseas Development Corporation (JODC), และ New Energy and
Industrial Technology Development Organization
(NEDO)โครงการพัฒนาผู้ผลิตชิ้นส่วน (Supplier Development Program, SDP)
ซึ่งเป็นโครงการภายใต้แผนปรับโครงสร้างอุตสาหกรรม
ด้วยความร่วมมือระหว่างกรมส่งเสริมอุตสาหกรรม โดยสำนักพัฒนาอุตสาหกรรมสนับสนุน
และสถาบันยานยนต์ โครงการพัฒนาขีดความสามารถในการออกแบบและผลิตชิ้นส่วนยานยนต์
ภายใต้แผนปรับโครงสร้างอุตสาหกรรม ระยะที่ 2 ของกระทรวงอุตสาหกรรม และ
โครงการจัดทำข้อมูลอุตสาหกรรมเชิงเปรียบเทียบเพื่อเพิ่มขีดความสามารถในการแข่งขัน
(Competitive Benchmarking) ของอุตสาหกรรมยานยนต์และอุตสาหกรรมชิ้นส่วนยานยนต์
เพื่อเพิ่มประสิทธิภาพการผลิตและการบริหารการจัดการ

ในเรื่องของการค้าต่างประเทศ รัฐบาลไทยได้มีการตกลงกับประเทศใน ASEAN
เกี่ยวกับการเปิดเสรีของอุตสาหกรรมรถยนต์ภายใต้สนธิสัญญาการเปิดเสรีทางการค้า AFTA
และยกเลิกข้อบังคับในการใช้ชิ้นส่วนภายในประเทศ ภายใต้ข้อตกลงสิทธิพิเศษทางภาษีปกติ (CEPT)
ซึ่งจะมีการลดภาษีศุลกากรระหว่างประเทศใน ASEAN 6 ประเทศ เป็น 0%-5% ภายในปี 2546
สำหรับประเทศไทย ฟิลิปปินส์ อินโดนีเซีย สิงค์โปร์ และบรูไน
(ยกเว้นมาเลเซียซึ่งลดภาษีแค่บางรายการเท่านั้น)และยกเลิกข้อบังคับในการใช้ชิ้นส่วนภายในประเทศใน
ASEAN ในวันที่ 1 มกราคม 2543 (ยกเว้นมาเลเซียซึ่งขอยืดเวลา)
นโยบายนี้จะทำให้บริษัทผลิตรถยนต์ต่างประเทศที่มาประกอบรถยนต์ภายใน ASEAN
มีแนวโน้มที่จะใช้ชิ้นส่วนที่ผลิตใน ASEAN เนื่องจากภาษีที่ต่ำกว่าการใช้ชิ้นส่วนที่ผลิตนอก ASEAN
ซึ่งจะทำให้ผู้ผลิตใน ASEAN มีความศักยภาพในการแข่งขันสูงขึ้น

8.  สิทธิประโยชน์และเงื่อนไขจากการได้รับการส่งเสริมการลงทุน (BOI)

บริษัทฯ (“AH”)
ได้รับการส่งเสริมจากคณะกรรมการส่งเสริมการลงทุนในกิจการผลิตอุปกรณ์จับยึดและแม่พิมพ์
ตามบัตรส่งเสริมเลขที่ 1430/2539 ลงวันที่ 13 มิถุนายน 2539
และกิจการผลิตชิ้นส่วนประกอบรถกระบะ, ชิ้นส่วนโลหะสำหรับยานพาหนะ
และถังน้ำมันเชื้อเพลิงรถยนต์ ตามบัตรส่งเสริมเลขที่ 1103/2540 ลงวันที่ 13 กุมภาพันธ์ 2540
นอกจากนี้ บริษัท เอเบิล ซาโน่ อินดัสตรีส์ (1996) จำกัด (“ASICO”)
ได้รับการส่งเสริมการลงทุนในกิจการ ผลิตชิ้นส่วนยานยนต์ประเภท 4.25 คือ การผลิตชิ้นส่วนอื่น ๆ
ของยานพาหนะ ตามบัตรส่งเสริมเลขที่ 1441/2539 ลงวันที่ 18 มิถุนายน 2539 และบริษัท
เอเบิล ซานิท จำกัด (“ASANIT”) ได้รับการส่งเสริมการลงทุนในกิจการชุบเคลือบผิวด้วยโลหะ
4.25 คือ การผลิตชิ้นส่วนอื่น ๆ ของยานพาหนะ ตามบัตรส่งเสริมเลขที่ 1231/2540 ลงวันที่ 9
เมษายน 2540 สำหรับบริษัท อาปิโก อมตะ จำกัด (“AA”)
ได้รับการส่งเสริมการลงทุนในกิจการผลิตโครงรถยนต์ (Frame Set) ประเภทการผลิตชิ้นส่วนอื่น
ๆ ของยานพาหนะ ตามบัตรส่งเสริมเลขที่ 1668/2543 ลงวันที่ 12 กรกฏาคม 2543

+-------------------------------+-----------+-------+-------+--------+
| สิทธิประโยชน์ที่ได้รับ               | AH        |       | ASICO | AA     |
+===============================+===========+=======+=======+========+
|                               | Jig       | Parts | Parts | Frame  |
|                               | &Stamping |       |       | Set    |
|                               | Die       |       |       |        |
+-------------------------------+-----------+-------+-------+--------+
| ยกเว้นภา                       | 8 ปี       | 7 ปี   | 7 ปี   | 7 ปี    |
| ษีเงินได้นิติบุคคลสำหรับกำไรสุทธิที่ได้จา |           |       |       |        |
| กการประกอบกิจการที่ได้รับการส่งเสริม | (สิ้นสุดม    | (     | (     | (สิ้นสุด  |
| นับแ                           | ีนาคม2549) | สิ้นสุดม | สิ้นสุดม | เมษายน |
| ต่วันเริ่มมีรายได้จากการประกอบกิจการ |           | กราคม | กราคม | 2552)  |
|                               |           | 2548) | 2547) |        |
+-------------------------------+-----------+-------+-------+--------+
| ลดหย่อนอากรขาเข้ากึ่งหนึ่งเฉพาะ     | √         | √     | √     |       |
| เครื่องจักรที่ไม่อยู่ในรายการปรับลดอาก |           |       |       |        |
| รขาเข้าตามประกาศกระทรวงการคลังที่ |           |       |       |        |
| ศก. 13/2533                   |           |       |       |        |
| เ                             |           |       |       |        |
| ว้นแต่รายการเครื่องจักรที่มีอากรขาเข้า |           |       |       |        |
| ต่ำกว่าร้อยละสิบจะไม่ได้รับการลดหย่อน |           |       |       |        |
+-------------------------------+-----------+-------+-------+--------+
| ลดหย่อนอากรขาเข้าเครื่องจักร       |          |      |      | 30     |
| ซึ่งต้องนำเข้าภายใน 31 ตุลาคม 2545 |           |       |       |        |
| (ขยายเวลา)                    |           |       |       | เมษายน |
|                               |           |       |       |        |
|                               |           |       |       | 2547   |
+-------------------------------+-----------+-------+-------+--------+
| ยกเว้นอ                        | √         |      |      | √      |
| ากรขาเข้าสำหรับวัตถุดิบและวัสดุจำเป็น |           |       |       |        |
| ที่ต้องนำเข้ามาจากต่างประเทศเพื่อใช้ใ |           |       |       |        |
| นการผลิตเพื่อการส่งออกเป็นระยะเวลา |           |       |       |        |
| 1 ปี นับตั้งแต่วันนำเข้าครั้งแรก       |           |       |       |        |
+-------------------------------+-----------+-------+-------+--------+
| ยกเว้นอากรข                    | √         |      |      | √      |
| าเข้าสำหรับของที่ผู้ได้รับการส่งเสริมนำ |           |       |       |        |
| เข้ามาเพื่อส่งกลับออกไปเป็นระยะเวลา |           |       |       |        |
| 1 ปี นับตั้งแต่วันนำเข้าครั้งแรก       |           |       |       |        |
+-------------------------------+-----------+-------+-------+--------+
| ให้หักเงินได้พึงประเมินเป็นจำ        | √         |      |      | √      |
| นวนเท่ากับร้อยละห้าของรายได้ที่เพิ่มขึ้น |           |       |       |        |
| จากปีก่อนจากการส่งออกเป็นระยะเวลา |           |       |       |        |
| 10                            |           |       |       |        |
| ปีนับแ                          |           |       |       |        |
| ต่วันที่มีรายได้จากการประกอบกิจการนั้น |           |       |       |        |
| ทั้งนี้รายได้จากการส่งออกของปีนั้น ๆ   |           |       |       |        |
| จะต้องไ                        |           |       |       |        |
| ม่ต่ำกว่ารายได้จากการส่งออกเฉลี่ยของ |           |       |       |        |
| 3 ปีย้อนหลัง ยกเว้น 2 ปีแรก        |           |       |       |        |
+-------------------------------+-----------+-------+-------+--------+
| ยกเว้นไม่ต้องนำเงินป              | √         | √     | √     | √      |
| ันผลจากกิจการที่ได้รับการส่งเสริมซึ่งได |           |       |       |        |
| ้รับยกเว้นภาษีเงินได้นิติบุคคลตามมาตรา |           |       |       |        |
| 31                            |           |       |       |        |
| ไปรวมคำนวณเพื่อเสียภา            |           |       |       |        |
| ษีเงินได้ตลอดระยะเวลาที่ผู้ได้รับการส่ง |           |       |       |        |
| เสริมได้รับยกเว้นภาษีเงินได้นิติบุคคลนั้น |           |       |       |        |
+-------------------------------+-----------+-------+-------+--------+
|                               | AH        |       | ASICO | AA     |
+-------------------------------+-----------+-------+-------+--------+
| เงื่อนไข                        | Jig       | Parts | Parts | Frame  |
|                               | &Stamping |       |       | Set    |
|                               | Die       |       |       |        |
+-------------------------------+-----------+-------+-------+--------+
| เครื่องจักรซึ่งได้รับลดหย่อนอากรขาเข้า | 13/6/2541 | 13/2  | 18/6  | 31/1   |
| จะต้องนำเข้าก่อนวันที่ดังนี้           |           | /2542 | /2541 | 0/2545 |
+-------------------------------+-----------+-------+-------+--------+
| จัดให้มีระบบป้องกันและควบคุม        | √         | √     | √     |       |
| มิให้เกิดผลเสียหายต่อคุณภาพสิ่งแวดล้อม |           |       |       |        |
+-------------------------------+-----------+-------+-------+--------+
| หย                            | √         | √     | √     |       |
| ุดการดำเนินการเป็นระยะเวลาเกินกว่า |           |       |       |        |
| 2 เดือน                        |           |       |       |        |
| ต                             |           |       |       |        |
| ้องได้รับอนุญาตเป็นหนังสือจากสำนักงาน |           |       |       |        |
+-------------------------------+-----------+-------+-------+--------+
| ทุนจดทะเบียนและชำระแล้วขั้นต่ำ      | 75        | 50    | 20    | 780    |
+-------------------------------+-----------+-------+-------+--------+
| บุคคลสัญชาติไทยไม่น้อยกว่าร้อยละ     | 51        | 51    | 35    |       |
+-------------------------------+-----------+-------+-------+--------+
| ผลิตโครงรถยนต์ มีกำลังการผลิต      |          |      |      | √      |
| 294,000 ชุด (เวลาทำงาน 21      |           |       |       |        |
| ชั่วโมง/วัน 300 วันต่อปี)           |           |       |       |        |
+-------------------------------+-----------+-------+-------+--------+
| ขนาดการล                      | 1 ลบ.     | 2 ลบ. | 1 ลบ. | 1ลบ.   |
| งทุนไม่รวมค่าที่ดินและทุนหมุนเวียนขั้นต่ำ |           |       |       |        |
+-------------------------------+-----------+-------+-------+--------+
| สถานท                         |          |      |      | 15 ปี   |
| ี่ตั้งโรงงานในนิคมอุตสาหกรรมอมตะนคร |           |       |       |        |
| จ.ชลบุรี เป็นเวลาอย่างน้อย         |           |       |       |        |
+-------------------------------+-----------+-------+-------+--------+
| ต้องดำเนินกา                    |          |      |      | 2 ปี    |
| รให้ได้รับใบรับรองคุณภาพตามมาตรฐาน |           |       |       |        |
| ISO 9000                      |           |       |       |        |
| หรือมาตรฐานสากลอื่นที่เทียบเท่า      |           |       |       |        |
| นับแต่วันที่เปิดดำเนินการ ภายใน      |           |       |       |        |
+-------------------------------+-----------+-------+-------+--------+

3.9 ผลกระทบต่อสิ่งแวดล้อม

ในกระบวนการผลิตอุปกรณ์จับยึด แม่พิมพ์ และชิ้นส่วนรถยนต์ อาจทำให้เกิดอากาศเสีย
น้ำเสียและกากของเสียจากการผลิต ซึ่งบริษัทฯ
ควบคุมให้ทุกกิจกรรมของบริษัทฯสอดคล้องกับข้อกำหนดของกรมโรงงานอุตสาหกรรมและการนิคมอุตสาหกรรมไฮเทค
และข้อกำหนดทางด้านสิ่งแวดล้อม (ISO 14001)
พร้อมทั้งสร้างระบบการจัดการเพื่อป้องกันมลพิษที่อาจส่งผลกระทบต่อสิ่งแวดล้อม
โดยใช้หลักการปรับปรุงอย่างต่อเนื่องภายใต้การทำงานร่วมกันเป็นทีม
เพื่อวัตถุประสงค์และเป้าหมายต่อไปนี้

1.  สร้างระบบการจัดการสิ่งแวดล้อมที่มีประสิทธิภาพ เพื่อยึดถือปฏิบัติ

2.  ป้องกันมลพิษทางน้ำ, อากาศ และมลพิษจากสารเคมี ที่อาจเกิดขึ้นจากกิจกรรมภายในโรงงาน

3.  จัดให้มีการคัดแยกขยะภายในโรงงาน

4.  ควบคุมการใช้ทรัพยากรธรรมชาติและพลังงานให้เกิดประโยชน์สูงสุด

นโยบายฉบับนี้ได้ประกาศ
และทำความเข้าใจกับพนักงานเพื่อตระหนักถึงความสำคัญของสิ่งแวดล้อมร่วมกัน
รวมทั้งได้ทำการเผยแพร่ในคู่มือปฐมนิเทศน์พนักงานใหม่ เพื่อให้รับทราบและถือปฏิบัติโดยทั่วไป
บริษัทมีค่าใช้จ่ายในการรักษาคุณภาพของอากาศประมาณ 550,000 บาท กำจัดของเสียประมาณ
370,000 บาท และบำบัดน้ำเสียประมาณ 398,000 บาทในปี 2545

3.10 งานที่ยังไม่ได้ส่งมอบ

เป็นงานที่อยู่ระหว่างการผลิตปกติ ไม่มีงานที่ผิดสัญญาค้างส่ง